गोदान दिल्ली , 29 सेप्तेम्बर : खायसे सुबुंफोरा जाग्रा आदारखौ फुदुंफिन्ना जानो मोजां मोनो । नाथाय गोबाङानो मिथियादि माखासे जाग्रा मुवाफोरखौ फिन फुदुंनानै जायोब्ला देहानि थाखाय ख'हा गोनां जायो । बिब्दि जाग्रा मुवाफोरखौ गुसुब्लाबो फुदुंफिन्नानै जानो नाङा । गाहायाव जाग्रा आदारखौ फुदुंफिनना जानायाव मा मा जानो हागौ बेखौ सावरायनाय जाबाय - 1 . दाव बेदेरखौ फुदुंफिन्ना जायोब्ला देहानि थाखाय ख'हा गोनां जानो हागौ । फुदुंफिनोब्ला बेयाव थानाय प्रटीन कम्पजिसनआ गुस्लायो जायजों दोगोनजों सोमोन्दो गोनां जेंनाफोरा नुजाथिनो हागौ । 2 . फालें ओंख्रिखौ फिन फुदुंनानै जायोब्ला केन्सारनि जेंना जानो हागौ । फालें ओंख्रिखौ फुदुंफिन्ना जायोब्ला केन्सार जानो हाथावनाया बाङो मानोना बेयाव थानाय नाइड्रेटआ फिन फुदुंफिनोब्ला एरैबायदि गुदि मुवायाव गुस्लायो जायजों केन्सार जानो हाथावनाया बाङो । 3 . मैखुनखौ जायोब्ला ताजा एबा फ्रेसआवनो जानांगौ । बेयो प्रटिननि बाख्रि । नाथाय बेखौ फुदुंफिन्ना जायोब्ला बेयाव थानाय प्रटिनआ कम्पजिशनआव सोलायलाङो आरो बेयो देहानि थाखाय ख'हा गोनां । 4 . आलुखौ गेदेर - उन्दै बयबो जानो मोजां मोनो । नाथाय गोबाङानो मिथियादि बेखौ संनानै गोबाव समसिम दोनोब्ला बेयाव थानाय पुष्तिनि गुदि मुवाया गैया जालाङो आरो आलु ओंख्रिखौ फुदुंफिन्ना जायोब्ला दोगोन बिखान्थिआव गाज्रि गोहोम गोग्लैयो । 5 . दावदैखौ फुदुंफिन्नानै जानाया ख'हा गोनां । दावदैआव थानाय प्रटिनआ फुदुंफिनोब्ला बिष गोनां जायो । मख'नो गोनांदि , देहाखौ गाहामै लाखिनायनि राहाफोरखौ आजावनायनि सिगां डाक्टारफोरनि सुबरन लानाय गोनांथार । 
माखासे जाग्रा मुवाफोरखौ फिन फुदुंना जायोब्ला देहानि थाखाय ख'हा गोनां